钦定古今图书集成/明伦汇编/氏族典/第236卷 > 张悌〈兄松 景〉
## 钦定古今图书集成/明伦汇编/氏族典/第236卷 > 张悌〈兄松 景〉

按《南史滕昙恭传》：“建康人张悌，家贫无以供养，以情
告邻富人，富人不与，不胜忿，遂结四人作劫，所得衣
物，三劫持去，实无一钱入己。县抵悌死罪。悌兄松诉
称与弟景是前母子，后母唯生悌。松长不能教诲，乞
代悌死。景又曰：‘松是嫡长，后母唯生，悌若从法，母亦
不全，亦请死’。母又云：‘悌应死，岂以弟罪枉及诸兄？悌’”
亦引分全。两兄供养，县以上谳。帝以为孝义，特降死，
后不得为例。